|  |
| --- |
|  |
| ΕΛΛΗΝΙΚΗ ΔΗΜΟΚΡΑΤΙΑ |
| ΥΠΟΥΡΓΕΙΟ ΠΑΙΔΕΙΑΣ Κως, 01-09-2022ΚΑΙ ΘΡΗΣΚΕΥΜΑΤΩΝ |
| ΠΕΡ/ΚΗ Δ/ΝΣΗ Α/ΘΜΙΑΣ & Β/ΘΜΙΑΣΕΚΠ/ΣΗΣ ΝΟΤΙΟΥ ΑΙΓΑΙΟΥ Αριθμ. Πρωτ.: 1234 |
| Δ/ΝΣΗ Α/ΘΜΙΑΣ ΕΚΠ/ΣΗΣ Ν. ΔΩΔ/ΣΟΥ**12/ΘΕΣΙΟ Δ.Σ. …..**Ταχ. Δ/νση: Ταχ. Κώδικας: Τηλ.: Fax.: e-mail: **Προς: ΚΕ.Δ.Α.Σ.Υ. Κω** |

### ΘΕΜΑ: «Εισηγητική Έκθεση του μαθητή ονοματεπώνυμο»

**Πρακτικό αρ. 1234**

Σήμερα, ημέρα **Δευτέρα 01-09-2022 και ώρα 13:15**, συνεδρίασε ο Σύλλογος Διδασκόντων, σύμφωνα με όσα προβλέπονται στην Υ.Α. 211076/ΓΔ4, (ΦΕΚ 5614 Β΄/6-12-2018), «Ενιαίος Κανονισμός λειτουργίας των Κέντρων Εκπαιδευτικής και Συμβουλευτικής Υποστήριξης (Κ.Ε.Σ.Υ.) και ειδικότερα καθήκοντα και αρμοδιότητες του προσωπικού τους» και του Ν. 4823/2021 (ΦΕΚ 136/Α/03-08-2021), «Αναβάθμιση του σχολείου, ενδυνάμωση των εκπαιδευτικών και άλλες διατάξεις» κατόπιν σχετικού αιτήματος με θέμα: «Σύνταξη Πρακτικού σχετικά με τον μαθητή του σχολείου μας, **ονοματεπώνυμο μαθητή** με αριθμό μητρώου **1234**»

Στη συνεδρίαση παρευρέθηκαν οι εκπαιδευτικοί:

1. **Ονοματεπώνυμο εκπαιδευτικού, ειδικότητα**
2. **Ονοματεπώνυμο εκπαιδευτικού, ειδικότητα**
3. **κ.ο.κ.**

Αρχικά, αναγνώστηκε και κατατέθηκε η **Περιγραφική Παιδαγωγική Έκθεση** σχετικά με τη μαθησιακή **επίδοση και συμπεριφορά** του μαθητή, την οποία εισηγήθηκε η **Ομάδα Εκπαιδευτικής Υποστήριξης Μαθητών/ΕΔΕΑΥ.**

**Ως προς τη μαθησιακή επίδοση**: **Στον τομέα της ανάγνωσης ο Μ έχει ένα καλό επίπεδο άρθρωσης, τηρεί τα σημεία στίξης και δεν δείχνει να δυσκολεύεται. Σχετικά με την κατανόηση κειμένου και τις δραστηριότητες κατανόησης παρουσιάζεται αρκετά επιπόλαιος και δυσκολεύεται ιδιαίτερα στην σύνθετη σκέψη. Όσον αφόρα τον τομέα του γραπτού λόγου, ο Μιχάλης έχει ιδιαίτερα φτωχό λεξιλόγιο, κείμενα με αρκετά ορθογραφικά λάθη και επανάληψη λέξεων, ενώ αρκετές φόρες το κείμενο που παράγει δεν βγάζει κάποιο λογικό νόημα. Στα Μαθηματικά, γνωρίζει τους αλγόριθμους των τεσσάρων πράξεων, ωστόσο όχι επαρκώς για την ηλικία του. Στο κομμάτι των δεκαδικών αλλά και σε πιο σύνθετες διαδικασίες, όπως Μ.Κ.Δ. και Ε.Κ.Π., δείχνει μεγάλη αδυναμία. Τέλος, έχει μεγάλες δυσκολίες και στην επίλυση προβλημάτων, όπου αποφασίζει επιπόλαια χωρίς να κατανοεί τα δεδομένα και τα ζητούμενα.**

**Ως προς τη συμπεριφορά: Ο Μ είναι ένα συμπαθητικό και ευγενικό παιδί. Στα πλαίσια της τάξης πολλές φόρες χάνει την προσοχή του αλλά σπάνια θα δημιουργήσει πρόβλημα στη ροή του μαθήματος. Φαίνεται να παρουσιάζει συστολή, όταν καλείται να απαντήσει σε ερωτήσεις και πολλές φορές αποφεύγει να κοιτάζει τον εκπαιδευτικό καθώς μιλά. Όταν χτυπήσει το κουδούνι, έχει μεγάλη ανυπομονησία για το διάλειμμα και το παιχνίδι και θα το ζητήσει ευγενικά. Στο διάλειμμα θα παίξει ομαδικά παιχνίδια με παιδιά της ηλικίας του και δείχνει να έχει αναπτύξει φυσιολογικά κοινωνικές δεξιότητες.**

Στη συνέχεια, ακολούθησε συζήτηση και καταχωρήθηκαν **άλλες παρατηρήσεις** από το σύνολο των μελών του Συλλόγου Διδασκόντων καθώς και τα **εκπαιδευτικά μέτρα** που έχουν ληφθεί για την αντιμετώπιση των δυσκολιών του μαθητή **και τα αποτελέσματα** της εφαρμογής αυτών. Συγκεκριμένα**: Εκπαιδευτικά μέτρα που έχουν ληφθεί (συνεργασίες με γονείς, υποστήριξη από θεσμούς όπου βεβαίως αυτοί λειτουργούν π.χ. Τμήμα Ένταξης, Ενισχυτική Διδασκαλία, Ψυχολόγο σχολείου/ΕΔΕΑΥ, Κοινωνικό Λειτουργό σχολείου/ΕΔΕΑΥ, Ομάδα Εκπαιδευτικής υποστήριξης μαθητή, κ.α.): {….}**

**Παρατηρήσεις**: **Ο Μ έλαβε υποστήριξη από το Τμήμα Ένταξης του σχολείου τη φετινή χρονιά όπως και την περσινή. Φάνηκε να εξελίσσεται σε κάποιους τομείς, ωστόσο με πολύ αργούς ρυθμούς και χωρίς να μπορεί να φτάσει στο επιθυμητό μαθησιακό επίπεδο για την ηλικία του.**

Λαμβάνοντας υπόψη **ότι ενώ έγιναν όλες οι αναγκαίες υποστηρικτικές παρεμβάσεις από τη σχολική μονάδα, καθώς και το Βραχυχρόνιο Πρόγραμμα Παρέμβασης,** οι δυσκολίες του μαθητή συνεχίζουν να υφίστανται, ως εκ τούτου ο Σύλλογος Διδασκόντων εισηγείται για την παραπομπή του **Μ μαθητή της ΣΤ’ τάξης**, προκειμένου να αξιολογηθεί από το ΚΕΔΑΣΥ Κω, ως προς τις μαθησιακές ή άλλες δυσκολίες του.

|  |  |
| --- | --- |
| Η Ομάδα Εκπαιδευτικής Υποστήριξης Μαθητών Κ….. , ΠΕ 70, Εκπαιδευτικός ΤμήματοςΛ……, ΠΕ 70 ΕΑΕ, Εκπαιδευτικός Τ.Ε. |  Ο/Η διευθυντής/ύντρια |

**Υπόδειγμα Εισηγητικής Έκθεσης Μαθητή για την παραπομπή του στο ΚΕΔΑΣΥ Κω, προκειμένου να γίνει αξιολόγηση-περαιτέρω διερεύνηση αναγκών. Η Έκθεση αυτή αποστέλλεται στο Κέντρο (με φυσικό ή ηλεκτρονικό τρόπο) κι έπειτα ειδοποιούνται από το σχολείο οι γονείς/κηδεμόνες του μαθητή προκειμένου να κάνουν αίτηση για αξιολόγηση αυτοπροσώπως, στο χώρο του ΚΕΔΑΣΥ Κω (Εμμ. Κιαπόκα & Σμύρνης, Ζηπάρι). Η Περιγραφική Παιδαγωγική Έκθεση του μαθητή μπορεί (αν και δεν είναι απαραίτητη) να συνοδεύει την Εισηγητική. Αν όχι, θα ζητηθεί από το σχολείο όταν ο μαθητής θα αξιολογείται. Τα κομμάτια του παραπάνω κειμένου με μπλε χρώμα είναι παραδείγματα σχολίων που μπορείτε να καταγράψετε στη δική σας έκθεση.**